wannaphong/clean_thaiwikipedia huggingface dataset:
# ประธานาธิบดีโซมาเลีย
ประธานาธิบดีโซมาเลีย  เป็นประมุขแห่งรัฐของประเทศโซมาเลีย ผู้ดำรงตำแหน่งคนปัจจุบัน คือ ฮัสซัน ชีค โมฮามุด ดำรงตำแหน่งครั้งที่ 2 ตั้งแต่วันที่ 23 พฤษภาคม ค.ศ. 2022

 ประวัติ 
การเลือกตั้งประธานาธิบดีครั้งแรกเกิดขึ้นเมื่อ 1 มิถุนายน ค.ศ. 1960 หลังโซมาเลียได้รับเอกราชจากอิตาลีและรวมตัวกับบริติชโซมาลีแลนด์ โดยมีการเลือกตั้งมาจนถึงสมัยประธานาธิบดีอับดิราชิด อาลี เชอมาร์กีถูกลอบสังหาร และมีการรัฐประหารเกิดขึ้นไซอัด บาร์รีใชัระบอบสังคมนิยมในการปกครองประเทศ แต่ต่อมาก็ถูกปลดโดยคองเกรสสหโซมาลี และเกิดสงครามกลางเมืองโซมาเลีย ประธานาธิบดีในสมัยนั้นจึงมาจากการแต่งตั้งและไม่มีอำนาจในการปกครองประเทศ เนื่องจากสถานการณ์การสู้รบระหว่างกลุ่มต่าง ๆ อำนาจของประธานาธิบดีมีเพียงพื้นที่ส่วนหนึ่งของกรุงโมกาดิชูเท่านั้น ต่อมามีความพยายามที่จะผลักดันให้เกิดสันติภาพในประเทศโซมาเลีย จึงได้จัดตั้งรัฐบาลเปลี่ยนผ่านแห่งชาติขึ้น รัฐบาลเปลี่ยนผ่านแห่งชาติได้แต่งตั้งประธานาธิบดีแต่ก็ยังคงไม่มีอำนาจในการปกครองประเทศ เนื่องจากรัฐบาลมิได้ตั้งอยู่ในประเทศ ประเทศโซมาเลียในขณะนั้นอยู่ภายใต้การปกครองของสหภาพศาลอิสลาม, จากนั้นจึงได้มีการจัดตั้งรัฐบาลกลางเปลี่ยนผ่าน ในยุคนี้ประธานาธิบดีจะมาจากการเลือกตั้งของรัฐสภากลางโซมาเลียและเริ่มมีอำนาจในการปกครองเพราะได้รับการสนับสนุนจากกองทัพสหภาพแอฟริกา และรัฐบาลได้กลับมาตั้งที่ทำการที่กรุงโมกาดิชูอีกครั้ง ปัจจุบันหลังจากยุบรัฐบาลกลางเปลี่ยนผ่าน และจัดตั้งสหพันธ์สาธารณรัฐโซมาเลีย ประเทศก็เริ่มมีประธานาธิบดีและรัฐบาลถาวรเข้ามาบริหารประเทศIs Somalia ready for real democracy?  Al Jazeera, 3 August 2012

 อำนาจหน้าที่ 
ประธานาธิบดีมีอำนาจแต่งตั้งนายกรัฐมนตรี รัฐมนตรี ข้าราชการฝ่ายบริหาร ข้าราชการทูต ข้าราชการประจำ ข้าราชการตุลาการในส่วนกลาง และเจ้าหน้าที่อื่น ๆ โดยได้รับการยินยอมจากรัฐสภากลางโซมาเลีย และประธานาธิบดีจะดำรงตำแหน่งผู้บัญชาการทหารแห่งกองทัพโซมาเลีย

 การดำรงตำแหน่ง 
 การเลือกตั้ง 
ปัจจุบันประธานาธิบดีโซมาเลียจะมาจากการเลือกตั้งในรัฐสภากลางโซมาเลียซึ่งมาจากการแต่งตั้ง เนื่องจากสถานการณ์ภายในประเทศไม่เอื้ออำนวยให้เกิดการเลือกตั้งได้ โดยผู้ที่ได้รับคะแนนเสียงมากที่สุดจากสมาชิกรัฐสภากลางโซมาเลียจะได้รับเลือกตั้งขึ้นเป็นประธานาธิบดี ซึ่งมีวาระ 4 ปี การเลือกตั้งครั้งล่าสุดเกิดขึ้นเมื่อ 16 กันยายน ค.ศ. 2012 ตั้งแต่ยุคการปกครองในระบอบคอมมิวนิสต์ของไซอัด บาร์รี โซมาเลียก็ไม่มีการเลือกตั้งประธานาธิบดีโดยตรงจากประชาชนมาอย่างยาวนานเนื่องจากสถานการณ์การสู้รบอย่างหนักและขาดรัฐบาลที่มีเสถียรภาพในการปกครองประเทศ ประธานาธิบดีส่วนใหญ่จึงมาจากการเลือกตั้งโดยรัฐสภาที่มาจากการแต่งตั้ง การเลือกตั้งทั่วไปในโซมาเลียครั้งสุดท้ายจัดขึ้นในปี 1984 โดยพรรคสังคมนิยมปฏิวัติโซมาลีชนะการเลือกตั้งและสถาปนาระบอบสังคมนิยมในการปกครองประเทศ จากนั้นประเทศโซมาเลียจึงไม่มีการเลือกตั้งจากประชาชนอีก

 สวัสดิการ 
ประธานาธิบดีปฏิบัติหน้าที่และพำนักที่วิลลาโซมาเลียซึ่งตั้งอยู่ในกรุงโมกาดิชู เป็นสถานที่ที่ได้รับการคุ้มกันโดยกำลังทหารอย่างแน่นหนาและมีระบบรักษาความปลอดภัยที่ดีที่สุดในโซมาเลีย
# พรรคสันติภาพและพัฒนาการ
พรรคสันติภาพและพัฒนาการ  เป็นพรรคการเมืองในประเทศโซมาเลีย ก่อตั้งขึ้นเมื่อเดือนเมษายน ค.ศ. 2011 โดยฮัสซัน ชีค โมฮามุด ประธานาธิบดีโซมาเลียที่ดำรงตำแหน่งใน ค.ศ. 2012 ถึง 2017 สมาชิกพรรคมีมติเป็นเอกฉันท์ให้โมฮามุดเป็นหัวหน้าพรรคเมื่อเดือนเมษายน ค.ศ. 2011 และดำรงตำแหน่งต่อไปอีก 3 ปี
# ฮัสซัน ชีค โมฮามุด
ฮัสซัน ชีค โมฮามุด (; เกิด 29 พฤศจิกายน ค.ศ. 1955) เป็นนักการเมืองชาวโซมาเลียที่ดำรงตำแหน่งประธานาธิบดีโซมาเลียตั้งแต่เดือนพฤษภาคม ค.ศ. 2022 เขาเป็นผู้ก่อตั้งและประธานคนปัจจุบันของพรรคสหภาพเพื่อสันติภาพและพัฒนาการ เขาได้รับเลือกเป็นประธานาธิบดีในวันที่ 15 พฤษภาคม ค.ศ. 2022 เอาชนะโมฮัมเหม็ด อับดุลลาฮี โมฮัมเหม็ด เขาเคยดำรงตำแหน่งเป็นประธานาธิบดีโซมาเลียคนที่ 8 เมื่อ ค.ศ. 2012 ถึง 2017 และเคยเป็นศาสตราจารย์มหาวิทยาลัยกับคณบดีที่มหาวิทยาลัยซีมัด

ในเดือนเมษายน ค.ศ. 2013 ฮัสซันได้รับการจัดอันดับโดยนิตยสารไทม์ให้เป็นหนึ่งใน 100 บุคคลทรงอิทธิพลที่สุดในโลก ความพยายามของเขาที่จะสร้างความปรองดองในชาติ, มาตรการป้องกันการทุจริตทางเศรษฐกิจและสังคม และการปฏิรูปการรักษาความปลอดภัยในประเทศโซมาเลีย เป็นเหตุผลสำหรับการเลือก. เขาเกิดที่ Jalalaqsi เมืองเกษตรกรรมที่แคว้นฮีรานตอนกลาง โซมาเลียสมัยที่ยังเป็นดินแดนในภาวะทรัสตี และมีภูมิหลังจากชนชั้นกลาง ฮัสซันแต่งงานกับ Qamar Ali Omar และมีลูกถึง 7 คน
# เปโดร โมราเลส
เปโดร แอนโทนีโอ โมราเลส (Pedro Antonio Morales;  –) นักมวยปล้ำอาชีพที่เกษียณอายุชาวปวยร์โตรีโกที่สังกัดเวิลด์ไวด์เรสต์ลิงเฟเดเรชั่น (WWWF) หรือ WWE ในปัจจุบัน เป็นอดีตแชมป์ WWWF 1สมัย, แชมป์อินเตอร์คอนติเนนทัล 2สมัย และแชมป์แท็กทีม WWF 1สมัย ร่วมกับบ็อบ แบ็กลันด์ เป็นแชมป์ทริปเปิลคราวน์คนแรกของ WWE และได้เข้าสู่หอเกียรติยศดับเบิลยูดับเบิลยูอีประจำปี 1995

แชมป์และรางวัล
 50th State Big Time Wrestling
 NWA Hawaii Heavyweight Championship (1 time)
 NWA Hawaii Tag Team Championship (3 times) – with Bing Ki Lee (1) and Ed Francis (2)
 American Wrestling Alliance
 AWA San Francisco World Tag Team Championship (2 times) – with Pepper Gomez
 Cauliflower Alley Club
 Other honoree (1994)
 Championship Wrestling from Florida
 NWA Florida Tag Team Championship (1 time) – with Rocky Johnson
 NWA Florida Television Championship (1 time)
 NWA Southern Heavyweight Championship (Florida version) (1 time)
 NWA North American Heavyweight Championship (Hawaii version) (3 times)
 NWA San Francisco
 NWA World Tag Team Championship (San Francisco version) (3 times) – with Pepper Gomez (2 times) and Pat Patterson (1 time)
 Professional Wrestling Hall of Fame and Museum
 Class of 2015
 Pro Wrestling Illustrated
 Wrestler of the Year (1972)
 PWI ranked him No. 111 of the 500 best singles wrestlers during the "PWI Years" in 2003.
 Worldwide Wrestling Associates
 WWA World Heavyweight Championship (2 times)
 WWA World Tag Team Championship (4 times) – with Luis Hernandez (1), Mark Lewin (1), Ricky Romero (1), and Victor Rivera (1)
 World Wrestling Council
 WWC North American Heavyweight Championship (2 times)
 WWC World Tag Team Championship (1 time) – with Carlos Colón, Sr.
 World Wide Wrestling Federation/World Wrestling Federation
 WWWF World Heavyweight Championship (1 time)
 WWF Intercontinental Heavyweight Championship (2 times)
 WWWF United States Heavyweight Championship (1 time)
 WWF Tag Team Championship (1 time) – with Bob Backlund
 First WWF Triple Crown Champion
 WWF Hall of Fame (Class of 1995)
 Wrestling Observer Newsletter
 Wrestling Observer Newsletter Hall of Fame (Class of 2017)
# สายตาสั้น
สายตาสั้น  เป็นภาวะของตาซึ่งแสงที่เข้ามาไม่ตกบนจอตาโดยตรง แต่ตกหน้ากว่า ทำให้ภาพที่บุคคลเห็นเมื่อมองวัตถุไกลอยู่นอกจุดรวม แต่ในจุดรวมเมื่อมองวัตถุใกล้ ภาวะแทรกซ้อนที่เกี่ยวข้องได้แก่ปวดหัวและตาล้า อาการสายตาสั้นมักมีส่วนเกี่ยวข้องกับคววามเสี่ยงต่อจอตาหลุดลอก, โรคต้อกระจก และโรคต้อหินมากขึ้น

วิชาชีพการดูแลตาแก้ไขสายตาสั้นด้วยการใช้เลนส์บำบัดมากที่สุด เช่น แว่นตาหรือเลนส์สัมผัส นอกจากนี้ ยังอาจแก้ไขได้โดยศัลยกรรมหักเหแสง แม้มีกรณีผลข้างเคียงที่สัมพันธ์ เลนส์บำบัดมีกำลังสายตาเป็นลบ (คือ มีผลเว้าสุทธิ) ซึ่งชดเชยไดออพเตอร์ (diopter) บวกเกินของตาที่สั้น โดยทั่วไปไดออพเตอร์ลบใช้อธิบายความรุนแรงของสายตาสั้น และเป็นค่าของเลนส์เพื่อแก้ไขตา สายตาสั้นขั้นสูงหรือสายตาสั้นรุนแรงนิยามโดย -6 ไดออพเตอร์หรือเลวกว่านั้น

อาการสายตาสั้นเป็นอาการที่พบได้มากที่สุดและประมาณการว่าส่งผลกระทบถึง 1.5 พันล้านคน (22% ของประชากรทั่วโลก) โดยมีอัตราในแต่ละประเทศแตกต่างกัน อัตราในวัยผู้ใหญ่อยู่ที่ร้อยละ 15 ถึง 49 

ตรงข้ามกับสายตาสั้น คือ สายตายาว
# ฟิลิป บ็อบบิตต์
ฟิลิป เชส บ็อบบิตต์ (เกิด 22 กรกฎาคม ค.ศ. 1948) เป็นนักเขียน นักวิชาการ นักกฎหมาย และข้าราชการชาวอเมริกัน เคยสอนอยู่ในสหราชอาณาจักร เป็นผู้ที่มีความรู้ยอดเยี่ยมในด้านกลยุทธ์ทางทหาร กฎหมายรัฐธรรมนูญ และรัฐธรรมนูญ อีกทั้งยังเคยเขียนหนังสือ Constitutional Fate: Theory of the Constitution (ค.ศ. 1982), The Shield of Achilles: War, Peace and the Course of History (ค.ศ. 2002) และ Terror and Consent: the Wars for the Twenty-first Century (ค.ศ. 2008) อีกด้วย

 ประวัติ 

ชีวิตในวัยเด็ก
ฟิลิป บ็อบบิตต์ เกิดในเมืองเทมเปิล รัฐเท็กซัส เป็นลูกคนเดียวของออสการ์ ไพรซ์ บ็อบบิตต์ (เสียชีวิต ค.ศ. 1995) และรีเบกกา ลูรัท จอห์นสัน บ็อบบิตต์ (ค.ศ. 1910-1978) ฟิลิปถือได้ว่าเป็นทายาทแท้ ๆ ของเฮนรี วิสเนอร์ ผู้แทนของรัฐนิวยอร์กในการลงนามประกาศอิสรภาพของสหรัฐอเมริกา และทายาทของวิลเลียม บ็อบบิตต์ ชาวไร่เชื้อสายเวอร์จิเนีย (เสียชีวิต ค.ศ. 1673) พ่อและตาของรีเบกกา (แม่ของฟิลิป) ก็เป็นถึงสภานิติบัญญัติของรัฐเท็กซัส และตาทวดยังเป็นประธานของมหาวิทยาลัยเบย์เลอร์ 

ฟิลิปเป็นหลานชายของลินดอน บี. จอห์นสัน ประธานาธิบดีคนที่ 36 ของสหรัฐอเมริกาซึ่งดำรงตำแหน่งระหว่างปี ค.ศ. 1963-1969 (เนื่องจากแม่ของฟิลิปเป็นพี่สาวคนโตของจอห์นสัน) และระหว่างช่วงปิดภาคเรียนฤดูร้อนของมัธยมปลายและมหาวิทยาลัย ฟิลิปได้อาศัยอยู่ในทำเนียบขาว
# ไพศาล ยิ่งสมาน
ไพศาล ยิ่งสมาน (2 เมษายน พ.ศ. 2482 - 16 มกราคม พ.ศ. 2556) อดีตสมาชิกสภาผู้แทนราษฎรจังหวัดยะลา 4 สมัย

 ประวัติ 
ไพศาล ยิ่งสมาน เกิดเมื่อวันที่ 2 เมษายน พ.ศ. 2482 เป็นบุตรของนายแวสามะ (ชื่อเดิม:อรุณ) และ นางแวสะลาเมาะ (ชื่อเดิม:นงเยาว์) ยิ่งสมานประวัติผู้สมัคร ส.ส. กรมการปกครอง มีพี่น้อง 4 คน โดยนายไพศาล เป็นบุตรคนที่ 2 สำเร็จการศึกษาชั้นมัธยมศึกษา จาก โรงเรียนเทพศิรินทร์ และเคยเข้าศึกษาที่ คณะวิทยาศาสตร์ จุฬาลงกรณ์มหาวิทยาลัย เป็นเวลา 2 ปี ก๋อนที่จบการศึกษาในระดับปริญญาตรี ที่คณะศิลปศาสตร์ สาขาวิชาภาษาอังกฤษ จากมหาวิทยาลัยไคโร ประเทศอียิปต์

การทำงาน
หลังจากสำเร็จการศึกษา ไพศาล ได้เข้าทำงานเป็นข้าราชการครูที่โรงเรียนคณะราษฎรบำรุง จังหวัดยะลา และโรงเรียนสอนศาสนาอิสลาม ตามลำดับ ก่อนที่จะลาออกมาทำธุรกิจส่วนตัวนักการเมืองถิ่นจังหวัดยะลา. บูฆอรี ยีหมะ สำนักวิจัยและพัฒนา สถาบันพระปกเกล้า. 2555

 งานการเมือง 
ไพศาล เข้าสู่วงการการเมือง ด้วยการเป็นสมาชิกสภาจังหวัดยะลา เขตอำเภอเมือง เมื่อ พ.ศ. 2523 ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคความหวังใหม่ และได้รับเลือกเรื่อยมารวม 4 ครั้ง 

พ.ศ. 2554 ไพศาล ลงสมัครรับเลือกตั้งในระบบบัญชีรายชื่อ ลำดับที่ 13 สังกัดพรรคมาตุภูมิ ก่อนที่จะไม่ได้รับเลือกตั้ง เนื่องจากทางพรรค ได้รับเลือกแค่ที่นั่งเดียวเท่านั้น

 สมาชิกสภาผู้แทนราษฎร 
ไพศาล ยิ่งสมาน ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดยะลา สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดยะลา สังกัดความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดยะลา สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดยะลา สังกัดพรรคความหวังใหม่ → พรรคไทยรักไทย

 ข้าราชการเมือง 
 ประจำสำนักนายกรัฐมนตรี พ.ศ. 2538คำสั่งสำนักนายกรัฐมนตรี ที่ ๑๓๕/๒๕๓๘ เรื่อง แต่งตั้งข้าราชการการเมือง

 ถึงแก่อนิจกรรม 
ไพศาล ยิ่งสมาน เสียชีวิตด้วยอาการน้ำท่วมปอด เมื่อวันที่ 16 มกราคม พ.ศ. 2556 สิริอายุรวม 73 ปี 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณอันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๓๓, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๗ ตอนที่ ๗๓ ง ฉบับพิเศษ หน้า ๒, ๔ พฤษภาคม ๒๕๓๓
# การลอบวางเพลิง
การลอบวางเพลิง เป็นอาชญากรรมโดยเจตนา โดยไตร่ตรองไว้ก่อน และโดยกลั่นแกล้ง วางเพลิงเผาอาคาร ท้องที่รกร้างว่างเปล่า ถังขยะ ยานพาหนะ หรือทรัพย์สินอย่างอื่น ด้วยความมุ่งหมายที่จะก่อความเสียหาย ซึ่งอาจแยกจากกรณีอื่น เช่น การเผาไหม้เกิดเอง และไฟป่าตามธรรมชาติ การลอบวางเพลิงมักเกี่ยวข้องกับอัคคีภัยที่ก่อแก่ทรัพย์สินของผู้อื่นหรือของตนเองโดยไตร่ตรองไว้ก่อนเพื่อเอาค่าสินไหมทดแทนจากการประกันภัยarson. Dictionary.com. The American Heritage Dictionary of the English Language, Fourth Edition. Houghton Mifflin Company, 2004. Accessed: January 27, 2008

ผู้ก่ออาชญากรรมการลอบวางเพลิงนั้น เรียก ผู้ลอบวางเพลิง ซึ่งมักใช้สารเร่งไฟ (เช่น แก๊สโซลีน หรือเคโรซีน) เพื่อก่อประกายไฟ ขับดันไฟ และกำหนดทิศทางไฟ
# เกมโอเวอร์
"เกมโอเวอร์"  เป็นข้อความในวิดีโอเกมที่เป็นสัญญาณว่าผู้เล่นเล่นเกมไม่ผ่าน เนื่องจากผลลัพธ์ออกมาไม่ถูกต้อง แม้ว่าวลีนี้บางครั้งจะปรากฏพร้อมกับคะแนนหลังจากเล่นจบเกมก็ได้For example, at the end of mobigame edge วลีดังกล่าวยังมีใช้กว้างขึ้นเพื่อบรรยายถึงจุดจบของเหตุการณ์ใดเหตุการณ์หนึ่งในชีวิตจริง
# พรรคประชาชนสังคมนิยม
พรรคประชาชนสังคมนิยม (Socialist People's Party; ภาษาอินโดนีเซีย: Partai Rakjat Sosialis) เป็นพรรคการเมืองในอินโดนีเซีย ก่อตั้งในจาการ์ตาเมื่อ พ.ศ. 2488 ซูตัน ชะห์รีเป็นหัวหน้าพรรค ต่อมา ในเดือนธันวาคม พ.ศ. 2488 พรรคนี้ได้ร่วมกับพรรคสังคมนิยมแห่งอินโดนีเซียกลายเป็นพรรคสังคมนิยม โดยซูตัน ชะห์รีเป็นหัวหน้าพรรคRose, Saul. Socialism in Southern Asia. London: Oxford University Press, 1959. p. 147
# พรรคอาโจมา
พรรคอาโจมา (Acoma Party ภาษาอินโดนีเซีย: Partai Acoma) เป็นพรรคคอมมิวนิสต์พรรคหนึ่งในอินโดนีเซีย พัฒนามาจากกองกำลังคอมมิวนิสต์รุ่นหนุ่มที่รู้จักในชื่อย่อว่าอาโจมา และได้เปลี่ยนมาใช้ชื่อพรรคอาโจมาในวันที่ 8 สิงหาคม พ.ศ. 2495Intercontinental press, Volume 5 ผู้นำพรรคคืออิบนุ ปารนาAlexander, Robert J. International Trotskyism, 1929-1985: A Documented Analysis of the Movement. Durham: Duke University Press, 1991. p. 534 

อาโจมาพัฒนาขึ้นมาในฐานะกลุ่มคอมมิวนิสต์ของคนหนุ่มที่รวมตัวกันตั้งแต่เดือนมิถุนายน พ.ศ. 2492 และไม่ประสงค์จะรวมเข้ากับพรรคคอมมิวนิสต์อินโดนีเซีย ส่วนใหญ่เป็นที่สนับสนุนตัน มะละกา อาโจมากลายเป็นส่วนหนึ่งของขบวนการประชาชนปฏิวัติที่สนับสนุนตัน มะละกาMalaka, Tan, and Helen Jarvis. From Jail to Jail. Monographs in international studies, no. 83. Athens, Ohio: Ohio University Center for International Studies, 1991. p. cxliiiGunn, Geoffrey C. New World Hegemony in the Malay World. Lawrenceville, NJ: Red Sea Press, 2000. pp. 48-49 ในทางการเมือง พรรคอาโจมามีความใกล้เคียงกับพรรคมูร์บาFeith, Herbert. The Indonesian Elections of 1955. Interim Report Series. Ithaca, N.Y.: Modern Indonesia Project, Southeast Asia Program, Dep. of Far Eastern Studies, Cornell Univ, 1957. p. 60 มีกองทหารของอาโจมาบางคนเข้าร่วมกับพรรคคอมมิวนิสต์เช่น ซีดิก เกิรตาปาตี พรรคอาโจมาเป็นสมาชิกส่วนน้อยของสหภาพกรรมกรอินโดนีเซีย พรรคนี้สามารถถ่วงเวลาไว้ได้ 2 ปี ก่อนที่สหภาพดังกล่าวจะรวมเข้ากับองค์กรกรรมกรที่นำโดยพรรคคอมมิวนิสต์Hindley, Donald. Communist Party of Indonesia, 1951-1963. [S.l.]: University of California Press, 1964. p. 165

ในการเลือกตั้ง พ.ศ. 2498 พรรคอาโจมาได้คะแนนเสียง 0.2% มีอิบนุ ปารนาเพียงคนเดียวที่ได้รับเลือก ในสภาร่างรัฐธรรมนูญ พรรคนี้สนับสนุนเศรษฐกิจแบบสังคมนิยม ในช่วง พ.ศ. 2493 พรรคอาโจมาได้เริ่มติดต่อกับกลุ่มทรอตสกี ในการประชุมครั้งที่ 4 ใน พ.ศ. 2499 ปารนาได้เข้าร่วมในการประชุมระดับนานาชาติhttp://www.wsws.org/articles/2009/may2009/ind4-m16.shtml จนเดือนกุมภาพันธ์ พ.ศ. 2502 จึงถูกจับกุม
พรรคนี้ถูกคว่ำบาตรใน พ.ศ. 2508 Gunn, Geoffrey C. New World Hegemony in the Malay World. Lawrenceville, NJ: Red Sea Press, 2000. p. 58 และกลายเป็นเป้าหมายจับกุมในยุคระเบียบใหม่ของซูฮาร์โต อิบนุ ปารนาถูกฆ่าระหว่าง พ.ศ. 2508 - 2509
# ไมล์ทะเล
ไมล์ทะเล  เป็นหน่วยของระยะทาง
ที่เท่ากับระยะทางบนผิวโลก ประมาณ 1 ลิปดา บนเส้นเส้นเมริเดียนใด ๆ โดยเป็นที่ยอมรับกันทั่วไป
ว่า 1 ไมล์ทะเล เท่ากับ 1,852 เมตร (หรือประมาณ 6,076.12 ฟุต)

หน่วยนี้ไม่ได้เป็นหน่วยเอสไอ แต่ใช้กันทั่วไปในวงการเดินเรือและอุตสาหกรรมการบิน
และยังใช้เป็นหน่วยที่ใช้กับการกำหนดเขตแดนน่านน้ำในสนธิสัญญา และกฎหมายระหว่างประเทศอีกด้วย
# สาธารณรัฐโซมาลี
สาธารณรัฐโซมาลี (, , ) เป็นชื่ออย่างเป็นทางการของประเทศโซมาเลีย หลังจากได้รับเอกราชเมื่อวันที่ 1 กรกฎาคม พ.ศ. 2503 เกิดจากการรวมตัวกันของดินแดนในภาวะทรัสตีโซมาเลีย (อดีตอิตาเลียนโซมาลีแลนด์) และรัฐโซมาลีแลนด์ (อดีตบริติชโซมาลีแลนด์) รัฐบาลถูกจัดตั้งโดยอับดุลลาฮี อิซซา และสมาชิกคนอื่นๆ ของรัฐบาลชั่วคราว ฮาจี บาร์ชี อิสมาอิล ยูซุฟเป็นประธานสมัชชาแห่งชาติโซมาเลีย เอเดน อับดุลลาห์ ออสมัน ดาร์เป็นประธานาธิบดี อับดิราชิด อาลี เชอมาร์กีเป็นนายกรัฐมนตรี เมื่อวันที่ 20 กรกฎาคม พ.ศ. 2504 มีรัฐบาลบริหารประเทศจนถึง พ.ศ. 2512 จนกระทั่งถูกรัฐประหารโดยคณะปฏิวัติ (SRC) และเปลี่ยนชื่อประเทศเป็นสาธารณรัฐประชาธิปไตยโซมาลีThe Illustrated Library of The World and Its Peoples: Africa, North and East, Greystone Press: 1967, p. 338
# กาลครั้งหนึ่ง
"กาลครั้งหนึ่ง" เป็นซิงเกิลที่ 3 จากสตูดิโออัลบั้ม แสตมป์ ไซไฟ ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดเดือนพฤศจิกายน พ.ศ. 2557 

การตอบรับ
เพลง "กาลครั้งหนึ่ง" ติดอันดับสูงสุดที่ 67 จากการจัดอันดับของอีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์
ชาร์ต
ชาร์ต (พ.ศ. 2557)อันดับสูงสุด IW Chart Top 20 เพลงไทยสากล"กาลครั้งหนึ่ง" by IW Research 4 ยู2เพลย์ ท็อป 10 ชาร์ตTop Chart ชาร์ตเพลงไทยและเพลงสากลสุดฮิตจากคลื่น ยูทูเพลย์ You2Play เพลงไทยและเพลงสากล Top 10 Date 11 ตุลาคม 2557 8 อีเอฟเอ็ม ชาร์ต 94 ท็อป แอรเพลย์Hot Chart EFM 94 Top Air Play 94 เพลงที่ถูกเปิดมากที่สุดบนหน้าปัดวิทยุในประเทศไทย 67ไอทูนส์สโตร์ไทยแลนด์ ท็อปชาร์ต16
# มาร์ก โอเฟอร์มาร์ส
มาร์ก โอเฟอร์มาร์ส  เกิดเมื่อวันที่ 29 มีนาคม ค.ศ. 1973 เป็นอดีตนักฟุตบอลชาวดัตช์ซึ่งปัจจุบันทำหน้าที่ผู้อำนวยการฟุตบอลในสโมสรอายักซ์ ตลอดอาชีพนักฟุตบอล เขาเล่นในตำแหน่งปีกและขึ้นชื่อในเรื่องความเร็ว

โอเฟอร์มาร์สเกิดในเมืองแอ็มสต์ในจังหวัดแค็ลเดอร์ลันด์และคลั่งไคล้ฟุตบอลมาตั้งแต่เด็ก เขาเริ่มต้นชีวิตการเป็นนักฟุตบอลกับสโมสรเอสเฟ เอเปอ (SV Epe) ก่อนจะเข้าร่วมทีมเยาวชนของโกอะเฮดอีเกิลส์ (Go Ahead Eagles) ในปี ค.ศ. 1987 เขาสามารถยึดตำแหน่งตัวจริงในทีมหลักได้เมื่อถึงฤดูกาล 1990–91 จากนั้นก็ย้ายไปอยู่กับวิลเลิมตเว (Willem II) ได้ทันสำหรับการลงเล่นในฤดูกาลถัดไป เขาอยู่สโมสรนี้ได้ไม่นานโดยได้ลงเล่นเพียง 31 นัด ก่อนจะไปเซ็นสัญญากับอายักซ์ในปี ค.ศ. 1992 เขาก้าวขึ้นมาเป็นสมาชิกคนสำคัญของทีมซึ่งคว้าแชมป์เอเรอดีวีซี 3 สมัยติดกันตั้งแต่ปี ค.ศ. 1994 ถึง ค.ศ. 1996 และยูฟ่าแชมเปียนส์ลีกในปี ค.ศ. 1995 ในเดือนธันวาคม ค.ศ. 1995 โอเฟอร์มาร์สได้รับบาดเจ็บเส้นเอ็นในข้อเข่าฉีกขาด ทำให้เขาไม่สามารถลงสนามได้นานถึง 8 เดือน

ในปี ค.ศ. 1997 โอเฟอร์มาร์สได้ย้ายมาร่วมสโมสรอาร์เซนอล ในช่วงแรกเขายังทำผลงานได้ไม่ดีนักและตกเป็นเป้าการวิพากษ์วิจารณ์จากบรรดาเกจิฟุตบอลและแฟนบอล แต่เมื่อจบฤดูกาลแรก โอเฟอร์มาร์สก็กลายเป็นหัวใจสำคัญในการนำทีมคว้าทั้งแชมป์ลีกและแชมป์ถ้วยได้สำเร็จ โดยเป็นผู้ทำประตูชัยในเกมที่อาร์เซนอลพบกับคู่แข่งสำคัญอย่างแมนเชสเตอร์ยูไนเต็ดซึ่งช่วยกรุยทางสู่การเป็นแชมป์พรีเมียร์ลีกของสโมสร และยังเป็นผู้ยิงประตูเบิกร่องให้ทีมเอาชนะนิวคาสเซิลยูไนเต็ดในรอบชิงชนะเลิศของเอฟเอคัพ 1998 อีกด้วย ในปี ค.ศ. 2000 โอเฟอร์มาร์สย้ายไปยังบาร์เซโลนาด้วยข้อตกลงมูลค่า 25 ล้านปอนด์ และกลายเป็นนักเตะที่มีค่าตัวแพงที่สุดในประวัติศาสตร์ฟุตบอลดัตช์ แต่บาร์เซโลนากลับไม่สามารถคว้าแชมป์รายการใด ๆ มาครองได้เลยในช่วงที่เขาค้าแข้งอยู่กับทีม การเปลี่ยนผู้จัดการสโมสรหลายครั้งทำให้เขากลายเป็นนักเตะส่วนเกินของทีม และอาการบาดเจ็บเรื้อรังที่หัวเข่าก็ทำให้เขาต้องประกาศเลิกเล่นฟุตบอลอาชีพในปี ค.ศ. 2004 แต่ในปี ค.ศ. 2008 เขาก็เปลี่ยนใจกลับมาเล่นให้กับโกอะเฮดอีเกิลส์เป็นเวลาหนึ่งฤดูกาลก่อนจะเลิกเล่นไปอีกครั้ง ในปี ค.ศ. 2012 เขาได้รับการแต่งตั้งเป็นผู้อำนวยการฟุตบอลของสโมสรอายักซ์

โอเฟอร์มาร์สเล่นให้กับทีมชาติเนเธอร์แลนด์อยู่ 11 ปี โดยได้ลงเล่นเปิดตัวเมื่อปี ค.ศ. 1993 ในนัดที่พบกับตุรกีซึ่งเป็นนัดที่เขาทำประตูได้ด้วย และเป็นส่วนหนึ่งของทีมชาติในการแข่งขันใหญ่ 4 รายการ ได้แก่ ฟุตบอลโลก 1994 และ 1998 และฟุตบอลชิงแชมป์แห่งชาติยุโรป 2000 และ 2004

 แหล่งข้อมูลอื่น
# ยอร์ดี กลาซี
ยอร์ดี กลาซี  เกิดเมื่อวันที่ 27 มิถุนายน ค.ศ. 1991 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับอาเซ็ดในเอเรอดีวีซี และทีมชาติเนเธอร์แลนด์
# ประวัติศาสตร์ของศิลปะ
บทความนี้ว่าด้วยประวัติศาสตร์โดยทั่วไปของทัศนศิลป์ทั่วโลก สำหรับสาขาวิชาการที่ศึกษาเรื่องประวัติศาสตร์ของศิลปะ ดู ประวัติศาสตร์ศิลป์วิทยา

ประวัติศาสตร์ของศิลปะ หมายถึงประวัติศาสตร์ของกิจกรรมหรือผลผลิตใดๆ ที่สร้างโดยมนุษย์ในรูปแบบสำหรับการมองเพื่อความสุนทรีย์หรือเพื่อประโยชน์ทางการสื่อสาร การแสดงออกถึงแนวคิด อารมณ์ หรือโลกทัศน์ ในช่วงเวลาที่ผ่านไป ทัศนศิลป์ได้ถูกจัดประเภทในแบบต่างๆ ที่หลากหลาย จากการแบ่งในยุคกลางที่แบ่งระหว่างศิลปศาสตร์ (liberal arts) กับศาสตร์เชิงกลไก (mechanical arts) มาสู่การแบ่งแบบสมัยใหม่ระหว่างวิจิตรศิลป์และศิลปะประยุกต์ และอื่นๆ
# ฟรังก์ ไรการ์ด
ฟรังกลิน "ฟรังก์" เอดมึนโด ไรการ์ด  เกิดเมื่อวันที่ 30 กันยายน ค.ศ. 1962 เป็นอดีตผู้จัดการทีมฟุตบอลและอดีตนักฟุตบอลอาชีพชาวดัตช์ เขาเคยเล่นให้กับอายักซ์, เรอัลซาราโกซา และเอ.ซี. มิลาน และลงเล่นให้กับทีมชาติเนเธอร์แลนด์ 73 นัด โดยทำประตูได้ทั้งสิ้น 10 ประตู สำหรับในอาชีพผู้ฝึกสอน ไรการ์ดเคยรับหน้าที่คุมหางเสือให้กับทีมชาติเนเธอร์แลนด์, สปาร์ตาโรตเตอร์ดัม, บาร์เซโลนา, กาลาตาซาไร และทีมชาติซาอุดีอาระเบีย เขายังได้รับการยกย่องให้เป็นหนึ่งในกองกลางตัวรับที่ดีที่สุดคนหนึ่งในประวัติศาสตร์ฟุตบอล และเป็นนักเตะที่ดีที่สุดคนหนึ่งในบรรดานักเตะรุ่นเดียวกันอีกด้วยDutchman who ruled Europe in three shirts  fifa.comFrank Rijkaard Biography  history-of-soccer.org
# แม็มฟิส เดอไป
แม็มฟิส เดอไป (เกิด 13 กุมภาพันธ์ ค.ศ. 1994) หรือเรียกโดยย่อว่า แม็มฟิส เป็นนักฟุตบอลชาวดัตซ์ ปัจจุบันเล่นในตำแหน่งกองหน้าให้แก่คอรินเทียนส์ ในบราซิลซีรีส์เอ และทีมชาติเนเธอร์แลนด์

เดอไป เริ่มต้นการลงเล่นฟุตบอลอาชีพกับ เปเอสเฟ ไอนด์โฮเฟิน ภายใต้การจัดการทีมของ ฟิลลิป โคคู เขาได้กลายเป็นส่วนสำคัญของทีม เขาทำได้ 50 ประตูจาก 124 นัดที่ลงเล่นให้กับทีมในทุกรายการ เขายังเป็นผู้ทำประตูสูงสุดในเอเรอดีวีซี ฤดูกาล 2014–15 ด้วยการทำ 22 ประตูใน 30 นัดช่วยให้ทีมคว้าแชมป์รายการนี้เป็นครั้งแรกในรอบ 7 ปี 2008 นอกจากนี้เขายังได้รับรางวัลนักฟุตบอลชาวดัตช์แห่งปี เขาได้รับเลือกให้เป็น "นักเตะดาวรุ่งยอดเยี่ยม" ของโลกในปี ค.ศ. 2015 โดย ฟรองซ์ฟุตบอล เดอไป ย้ายร่วมทีมแมนเชสเตอร์ยูไนเต็ด ในเดือนมิถุนายน ค.ศ. 2015 ด้วยค่าตัว 25 ล้านปอนด์ หลังจากช่วงเวลาอันน่าผิดหวังของเขาที่แมนฯ ยูไนเต็ด เขาก็ได้เข้าร่วมกับออแล็งปิกลียอแน ในประเทศฝรั่งเศสในเดือนมกราคม ค.ศ. 2017 โดยเซ็นสัญญาทั้งสิ้นสี่ปี ในฤดูกาล 2020–21 เขายังเป็นผู้ทำแอสซิตส์สูงสุดในลีกเอิง และทำประตูสูงสุดลำดับที่สอง ต่อมาเขาย้ายร่วมทีมบาร์เซโลนา หลังหมดสัญญากับลียง

ชีวิตช่วงต้น
แม็มฟิส เดอไปเกิดที่โมร์เดรคต์ในจังหวัดเซาท์ฮอลแลนด์ จาก Dennis Depay พ่อชาวกานา กับ Cora Schensema แม่ชาวดัตช์ อย่างไรก็ตาม ความสัมพันธ์ของทั้งคู่นั้นอยู่ไม่นานก่อนที่จะเริ่มพังทลาย และเมื่อมแม็มฟิสอายุ 4 ขวบ พ่อของเขาจึงหนีออกจากครอบครัวไป

นับตั้งแต่ ค.ศ. 2012 แม็มฟิสทิ้งนามสกุลเพื่อตัดความสัมพันธ์กับพ่อ: ดังที่เขาเคยพูดไว้ก่อนหน้านั้นว่า "อย่าเรียกผมว่าเดอไป เรียกผมว่าแม็มฟิส"

 ประวัติและรูปแบบการเล่น 
เดอไปมีชื่อเสียงขึ้นมาจากฟุตบอลโลก 2014 ที่บราซิล กับทีมชาติเนเธอร์แลนด์ที่ได้อันดับ 3 หลังจากจบการแข่งขันในปีถัดมา ลูวี ฟัน คาล หัวหน้าผู้ฝึกสอนทีมชาติเนเธอร์แลนด์ได้ย้ายไปเป็นผู้จัดการสโมสรและหัวหน้าผู้ฝึกสอนแมนเชสเตอร์ยูไนเต็ด ในพรีเมียร์ลีก ก่อนหน้านั้น  ได้ซื้อตัวเดอไปมาด้วยจากเปเอสเฟไอนด์โฮเฟิน ต้นสังกัดเดิมในเอเรอดีวีซีลีก ด้วยค่าตัว 25 ล้านปอนด์

เดอะเดลีเทลิกราฟอธิบายว่า "เดอไปเป็นปีกที่มีความเร็วและสามารถเล่นกองหน้าได้ และเดอไปยังสามารถทำประตูจากลูกฟรีคิกได้อีกด้วย" จากการที่ผู้ฝึกสอนของเปเอสเฟไอนด์โฮเฟิน ได้สังเกตการเล่นของเดอไป เขาได้กล่าวว่า "เดอไปเป็นคนที่ถนัดเท้าขวา และมักจะเล่นปีกซ้ายเพราะด้านริมเส้นเป็นเรื่องถนัดของเขา"

แต่ทว่าการเล่นในพรีเมียร์ลีกกับแมนเชสเตอร์ยูไนเต็ด เดอไปไม่ประสบความสำเร็จเอาเลย ทั้งที่เป็นผู้สวมเสื้อหมายเลข 7 อันเป็นหมายเลขเดิมที่ผู้เล่นของแมนเชสเตอร์ยูไนเต็ดหลายคนเคยสวมใส่ และกลายเป็นระดับตำนาน ทั้งเอริก ก็องโตนา, เดวิด เบ็คแฮม และคริสเตียโน โรนัลโด เมื่อถูกวิจารณ์ว่าเป็นหนึ่งการซื้อตัวผู้เล่นต่างชาติที่ไม่คุ้มค่าที่สุด และไม่ได้รับเลือกให้ลงสนามมากนัก จนกระทั่งในต้นปี ค.ศ. 2017 เดอไปจึงได้ย้ายไปเล่นให้กับออแล็งปิกลียอแน
# โปโลนํ้าในเอเชียนบีชเกมส์ 2014
โปโลน้ำในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 15 ถึง 21 พฤศจิกายน ค.ศ. 2014

สรุปเหรียญรางวัล
ผู้ได้รับเหรียญรางวัล
ทีมชาย	Miras Aubakirov
Ravil Manafov
Yevgeniy Medvedev
Viktor Salnichenko
Alexandr Shvedov
Maxim ZhardanSadjad Abdi
Rozbahani Barkhordi
Mohsen Jalili
Amir Khani
Nima Khoshbakht
Hamed Malak
Ali PirozkhahMarzouq Alajmi
Abdulaziz Ali
Ali Almujadi
Jasem Alsafran
Mohammad Ashour
Ahmad Mohammad
Mohammad Mulla

ผลการแข่งขัน
 ชาย 

ตารางอันดับการแข่งขัน
อันดับทีม 456
# กีฬาทางอากาศในเอเชียนบีชเกมส์ 2014
กีฬาทางอากาศในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 15 ถึง 21 พฤศจิกายน ค.ศ. 2014 

ผู้ได้รับเหรียญรางวัล
พาราไกลดิ้ง
ชายเดี่ยว Thomas Widyananto Won Yong-mook Ha Chi Ky-ongทีมชายHa Chi-KyongKim Ki-HyeonLee Chul-sooPhi Soo-yongWon Yong-mookJoni Efendi Ardi Kurniawan Darumaka Rajasa Dede SupratmanThomas WidyanantoTakeshi Furuta Makoto Kawamura Masaki Komatsu Yoshiki Okaหญิงเดี่ยว Chantika Chaisanuk Jutamas Yangjui Lis AndrianaทีมหญิงChantika Chaisanuk Surattana Chuaykaew N. Phuchong Naruporn Wathaya Jutamas YangjuiLis Andriana Ifa Kurniawati N. Nofricayanti Rika Wijayanti Ike Ayu Wulandari Baek Jin-heeJung Mi-aeKang In-sukLee Dag-yeomShin Jaem-yeong

พาวเวอร์พาราไกลดิ้ง
ประเภทความแม่นยำรายบุคคล กิตติภพ พรมมาส ชยพงษ์ โพธิภักดิ์ อัล-ยาเฟ โมฮัมเหม็ดประเภทประหยัดน้ำมัน กิตติภพ พรมมาส จีรี่ จอร์จ มาซัค อัล-คาห์ตานี่ อับดุลลาติฟรวมคะแนนรายบุคคล กิตติภพ พรมมาส พงศ์กรณ์ ธนสกุลกรแสง อัล-ยาเฟ โมฮัมเหม็ดทีมร่มบินพงศ์กรณ์ ธนสกุลกรแสงชยพงษ์ โพธิภักดิ์เกริกฤทธิ์ หมื่นภูเขียวกิตติภพ พรมมาสจีรี่ จอร์จ มาซัคมงกุฎ ปรีชาจิรศักดิ์ วิถีธรรมธนภัทร เหลือเอี่ยมนิทัศน์ ยังจุ้ยศรันย์ ช่างเสียง อัล-คาห์ตานี่ อับดุลลาติฟ อัล-ยาเฟ โมฮัมเหม็ด Abdulaziz Al-Emadi Saeed Ali Alnaimi Ali Al-Yafei  Cai HeGu YanpengLi LiangNie Yunan

ตารางเหรียญรางวัล
 1   6 4 0 10 2   1  2  1  4 3  1  1  2  44  0  1  3  45  0  0 1  1  0  0  1  1 รวม  8  8  8  24